शहीदी जोड़ मेल शुरू
दशमेशपिता श्री गुरू गोबिंद सिंह जी के छोटे साहिबजादों बाबा जोरावर सिंह, बाबा फतेह सिंह और माता गुजरी जी की शहीदी को समर्पित जोड़ मेल गुरुद्वारा श्री ज्योति स्वरूप साहिब में श्री अखंड पाठ साहिब के साथ शुरू होगा। तीन दिन तक चलने वाले इस ऐतिहासिक जोड़ मेल के दौरान देश भर से 20 लाख के करीब श्रद्धालु महान शहीदों को गुरुद्वारा श्री फतेहगढ़ साहिब और गुरुद्वारा श्री ज्योति स्वरूप साहिब में नमन करेंगे।
जिला प्रशासन और शिरोमणि गुरुद्वारा प्रबंधक कमेटी की ओर से सभी प्रबंध पूरे कर लिए गए हैं। बेशक शहीदी जोड़ मेल औपचारिक तौर पर शनिवार से शुरू होगा, लेकिन शुक्रवार को भी बड़ी तादात में संगतों ने गुरुद्वारा साहिब में माथा टेका। गुरुद्वारा परिसर के आसपास बाजार पूरी तरह सज चुके हैं। लाखों की तादात में आने वाले श्रद्धालुओं के लिए अधिकारिक तौर पर तकरीबन 500 से भी अधिक लंगर लग चुके हैं और अधिकतर की ओर से अपनी सेवा भी शुरू कर दी गई है, जबकि इससे भी ज्यादा संख्या में लंगर सेवा सरहिंद और आसपास के इलाकों में की जा रही है।
शहीदी जोड़ मेल के लिए पहुंची संगत ने छका लंगर।
शहीदी जोड़ मेल में शामिल होने रही संगत।
bho_Deva hin_Deva hin_Deva hin_Deva hin_Deva